# **Покана**

# за участие в конкурс за подбор на стипендианти – студенти, докторанти и специализанти от ромски произход, обучаващи се в медицински специалности

Обединение „СФБ-БГ 07“ обявява конкурс за подбор на стипендианти по договор „Управление и изпълнение на малка грантова схема в рамките на Резултат 4 „Специфични предизвикателства за здравето на ромското население“ на Програма БГ 07 „Инициативи за обществено здраве“, финансирана от Финансовия механизъм на Европейското икономическо пространство и Норвежкия финансов механизъм 2009-2014 г.“

Грантовата схема има за цел да подпомагане достъпа до образование и придобиване на умения и знания на представители на ромската общност в областта на здравеопазването. Схемата представлява предоставяне на финансова подкрепа на студенти, докторанти и специализанти от ромски произход, обучаващи се в медицински специалности в акредитирани университети или колежи в България. Подкрепата включва наставничество по време на следването, обучение по застъпничество и семестриална стипендия за студентите, докторантите и специализантите редовно или задочно обучение. Пълно описание на програмата може да намерите на следния адрес: <http://scholarship.sonikstart.eu/>

## Критерии за допустимост

Кандидатите трябва да са **студенти, докторанти и специализанти от ромски произход**, **редовно или задочно обучение**, обучаващи се в медицински специалности в акредитирани университети или колежи в България. Допустимите специалности са: **медицина, дентална медицина, фармация, управление на здравни грижи, трудова медицина и работоспособност, както и обучаващи се за лаборанти, медицински сестри, акушерки, рехабилитатори, помощник-фармацевти и др. медицински специалности в медицински висши учебни заведения**.

Кандидатите трябва:

* Да заявят открито ромския си произход;
* Да декларират, че са съгласни публично да обявят своята ромска принадлежност;
* Да се обучават или да са приети за студенти, докторанти или специализанти редовно или задочно обучение в акредитирано висше учебно заведение в България;
* Да се обучават в програма за получаване на бакалавърска, магистърска или докторска степен по медицинска специалност;
* Да декларират, че **НЕ** получават академични стипендии от други организации за съответната учебна година;
* Да са изпратили, в определените срокове по електронен път, пълната си кандидатура, включваща: Автобиография; Мотивационно писмо, показващо ангажираност и желание за учене и професионално развитие; Есе на тема свързана с предизвикателствата пред ромската общност в сферата на здравеопазването; Документи, доказващи прием в акредитиран университет или колеж по медицинска специалност за бакалавърска или магистърска степен или докторантура или академична справка за завършена академична година; Документ, доказващ средния успех на кандидата за предходния семестър или при студенти първи курс документ, доказващ оценката от кандидат студентския изпит, с която е приет в университета.

Финансовата подкрепа може да бъде ползвана в:

* Една бакалавърска/магистърска програма, като се допуска само едно прехвърляне в друг университет/факултет/специалност;
* Една специализантска програма, за максимум три години;
* Една докторска програма, за максимум две години;

Кандидати, неотговарящи на горепосочените условия, може да не бъдат допуснати на следващ етап от конкурса!

**Забележка:**

В конкурса **могат** да участват и кандидати, които са получавали стипендии по подобни програми минали години. Финансовата подкрепа не се отпуска автоматично за следващата година. Стипендиантите имат право да кандидатстват за подновяване на договора в случай, че са завършили успешно предходната учебна година.

## Документи за кандидатстване

Кандидатите за стипендианти трябва да изпратят в определените срокове по електронен път, пълната си кандидатура, включваща:

* Попълнен формуляр за участие в конкурс за подбор на стипендианти. Формулярът включва обща информация за кандидата, декларация заявяваща съгласия с критериите за допустимост, декларация за съгласие с договорните задължения; (**образец**);
* Автобиография (**образец**);
* Мотивационно писмо, показващо ангажираност и желание за учене и професионално развитие;
* Есе на тема свързана с предизвикателствата пред ромската общност в сферата на здравеопазването;
* Документи, доказващи прием в акредитиран университет или колеж по медицинска специалност за бакалавърска или магистърска степен или докторантура или академична справка за завършена академична година/семестър;
* Документ, доказващ средния успех на кандидата за предходния семестър/година (официална академична справка с оценките им от университета за всички завършени академични години, както и за последния завършен семестър) или при студенти първи курс документ, доказващ приемния бал, с който е приет в университета.

Подробно описание как да се попълнят документите може да намерите в насоките за кандидатстване (**виж т.7**).

## Критерии за подбор и оценка на стипендианти

* Административно съответствие
	+ Да е спазен крайният срок за подаване на кандидатурата;
	+ Кандидатурата да включва всички необходими документи (Попълнен формуляр, автобиография, мотивационно писмо, есе и документи, доказващи прием или обучение по медицинска специалност в акредитиран университет или колеж);
	+ Кандидатът да отговаря на критериите за допустимост;
* Техническа оценка (етап 1)
	+ Съдържание и структура на мотивационното писмо;
	+ Съдържание и структура на есето;
	+ Среден успех от предходната година или приемен бал;
* Техническа оценка (етап 2)
	+ Провеждане на интервю с одобрените кандидати от предходния етап.

**Кандидатури, които не отговарят на административните изисквания, няма да бъдат разглеждани при следващите етапи на конкурса.**

В конкурса няма определени бройки за различните специалности.

Средният успех на кандидатите е допълнителен критерий при избора на стипендианти. Минималният среден успех, който те трябва да имат, за да получат стипендия, зависи от средния успех на участниците в конкурса през съответната година.

## Оценяване и подбор на кандидатури

Изборът на стипендианти ще се извършва въз основа на качеството на представените документи и представянето на интервюто. Ще бъдат спазени следните стъпки:

Стъпка 1: Проверка за допустимост на документите според изискванията за административно съответствие на поканата и насоките за кандидатстване;

Стъпка 2: Оценяване на съдържанието на документите за кандидатстване в съответствие с критериите за техническа оценка (етап 1), описани подробно в насоките за кандидатстване. Оценката се извършва от оценителната комисия.

Стъпка 3: Провеждане на интервю с кандидатите, които успешно са преминали стъпки 1 и 2 от оценката (етап 2).

Стъпка 4: Финализиране на избора и изготвяне на решение от оценката.

## Обявяване на резултатите от избора и уведомяване относно решението на оценителната комисия

Резултатите ще бъдат съобщени на кандидатите съответно след стъпка 1, стъпка 2 и стъпка 4. Уведомлението ще бъде по електронен път. На успешно преминалите дадената стъпка кандидати ще бъдат изпратени инструкции за последващите стъпки от оценката, а на неуспешно представилите се кандидати ще бъдат посочени конкретните причини за недопускането има на следващия етап от оценката.

На неуспешните кандидати ще бъде предоставена възможност за възражение срещу решението на комисията в 3 дневен срок след получаването на отказа от имейла на конкурса **scholarships@sonikstart.eu**. Оценителната комисия ще разгледа всички възражения и ще съобщи на кандидата съответното решение.

## Срок за кандидатстване и начин на изпращане на кандидатурите

Срокът за приемане на кандидатури е **12 февруари 2015 г**.

Всички кандидатури трябва да бъдат изпратени по електронен път на следния имейл адрес:

**scholarships@sonikstart.eu**

Забележка:

**Моля не оставяйте изпращането на кандидатурата си за последния момент, тъй като ако възникне проблем с изпращането/получаването на кандидатурата по електронен път, то тя може да не бъде приета в допустимия срок!**

## Инструкции за кандидатстване

Подробни инструкции за кандидатстване може да намерите в **Насоки за кандидатстване** тук

**Образци** на документите за кандидатстване могат да бъдат намерени [тук](http://scholarship.sonikstart.eu/)

## Разяснителни въпроси

Въпроси свързани с процедурата по кандидатстване и допустимостта на кандидатите може да изпращате на следния имейл адрес: **scholarships@sonikstart.eu**

Може да изпращате вашите въпроси най-късно до **6 февруари 2015 г**.

Отговорите на всички въпроси ще бъдат публикувани на страницата на конкурса в интернет в срок до 3 дни след задаването им.